ddrg/super_eurlex huggingface dataset:
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3928/92 περί θεσπίσεως προτύπου προγράμματος παρατηρητών NAFO για τα αλιευτικά σκάφη της Κοινότητας που αλιεύουν στη ζώνη της Οργάνωσης Αλιείας Βορειοδυτικού Ατλαντικού (NAFO) (94/C 193/07) (Κείμενο που παρουσιάζει ενδιαφέρον για τον ΕΟΧ) COM(94) 203 τελικό - 94/0142(CNS)

(Υποβλήθηκε από την Επιτροπή στις 10 Ιουνίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι με τον κανονισμό (ΕΟΚ) αριθ. 3928/92 (1) τίθεται σε εφαρμογή το πρότυπο πρόγραμμα παρατηρητών NAFO που εγκρίθηκε από την Επιτροπή Αλιείας της Οργάνωσης Αλιείας Βορειοδυτικού Ατλαντικού στις 18 Σεπτεμβρίου 1992 7

ότι η Επιτροπή Αλιείας της NAFO ενέκρινε στις 17 Φεβρουαρίου 1994 πρόταση για την παράταση του εν λόγω προγράμματος μέχρι την 31η Δεκεμβρίου 1994 7

ότι σύμφωνα με το άρθρο VI της σύμβασης NAFO, η πρόταση, σε περίπτωση έλλειψης αντιρρήσεων, θα καταστεί δεσμευτικό μέτρο για τα συμβαλλόμενα μέρη με ισχύ από 18ης Απριλίου 1994 7

ότι το τροποποιημένο πρόγραμμα είναι αποδεκτό από την Κοινότητα 7

ότι είναι αναγκαίο να τροποποιηθεί ο κανονισμός (ΕΟΚ) αριθ. 3928/92 του Συμβουλίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3928/92 τροποποιείται ως εξής:

1. Στο άρθρο 4 η ημερομηνία «30 Ιουνίου 1994» αντικαθίσταται από την ημερομηνία «31 Δεκεμβρίου 1994».

2. Στο σημείο 1 στοιχείο θ) του παραρτήματος, η ημερομηνία «30 Ιουνίου 1994» αντικαθίσταται από την ημερομηνία «31 Δεκεμβρίου 1994».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 397 της 31. 12. 1992, σ. 78.
Τροποποιημένη πρόταση κανονισμού (ΕΚ) του Συμβουλίου για τη θέσπιση αντισταθμιστικού καθεστώτος του επιπλέον κόστους που συνεπάγεται ο άκρως απομακρυσμένος χαρακτήρας των Αζορών, της Μαδέρας, των Καναρίων Νήσων και του γαλλικού διαμερίσματος της Γουιάνας, όσον αφορά τη διάθεση ορισμένων αλιευτικών προϊόντων (1) (94/C 199/11) COM(94) 237 τελικό

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 17 Ιουνίου 1994)

Το κείμενο της πρότασης τροποποιείται ως εξής:

Νέα αιτιολογική σκέψη πριν την πρώτη αιτιολογική σκέψη

τη δυσχερή κατάσταση που αντιμετωπίζει ο τομέας της αλιείας της Ευρωπαϊκής Ένωσης, η οποία επιδεινώνεται ειδικότερα από το κόστος μεταφοράς των αλιευτικών προϊόντων προς τις αγορές, που οφείλεται στο απόμακρο και απομονωμένο των άκρως απομακρυσμένων περιφερειών 7

Αιτιολογική σκέψη 2α (νέα)

την επιτυχία αντίστοιχων δραστηριοτήτων που έχουν ήδη επιχειρηθεί 7

Άρθρο 5

Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, κάθε τρία χρόνια, και για πρώτη φορά την 1η Ιανουαρίου 1997, έκθεση για την εφαρμογή των μέτρων που προβλέπονται στον παρόντα κανονισμό, η οποία συνοδεύεται ενδεχομένως από προτάσεις που αφορούν τα μέτρα προσαρμογής που θα ήταν αναγκαία για να επιτευχθούν οι στόχοι που αναφέρονται στο άρθρο 1, ιδίως δε η εφαρμογή του καθεστώτος σε άλλα είδη.

(1) ΕΕ αριθ. C 4 της 6. 1. 1994, σ. 4.
ΙΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
)RRIGENDUM î 
mule et remplace la page de couverture 
la version grecque du document 
)M(94)128 final-COD 288 du 13.06.1994 K0M(94) 128 TC\lKÔ/2-C00 288 
Βρυξέλλες, 15.06.1994 
Τροποποιημένη πρόταση 
ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ 
περί προστασίας των προσωπικών δεδομένων και της ιδιωτικότητας στα πλαίσια 
των ψηφιακών τηλεπικοινωνιακών δικτύων, ιδίως του ψηφιακού δικτύου 
ενοποιημένων υπηρεσιών (ISDN) και των ψηφιακών κινητών δικτύων 
(υποβληθείσα από την Επιτροπή σύμφωνα με το άρθρο 189 Α, 
παράγραφος 2 της συνθήκης ΕΚ) 
BSN 0254-1483 
COM(94) 128/2 τελικό 
ΕΓΓΡΑΦΑ 
GR 15 
Αρ ι *. καταλόγου : CB-CO-94-279-GR-C 
ISBN 92-77-70995-2 
Υπηρεσία Επισήμων Εκδόσεων των Ευρωπαϊκών Κοινοτήτων 
Lr2985 Luxembourg
Τροποποιημένη πρόταση κανονισμού (ΕΚ, Ευρατόμ) του Συμβουλίου για την τροποποίηση του κανονισμού (ΕΟΚ, Ευρατόμ) αριθ. 1552/89 του Συμβουλίου της 29ης Μαΐου 1989 ο οποίος θέτει σε εφαρμογή την απόφαση 88/376/ΕΟΚ, Ευρατόμ σχετικά με το σύστημα των ιδίων πόρων των Κοινοτήτων (1) (94/C 171/05) COM(94) 190 τελικό

(Υποβλήθηκε από την Επιτροπή, σύμφωνα με το άρθρο 189 Α παράγραφος 2 της συνθήκης ΕΚ, στις 3 Ιουνίου 1994)

Μετά τη διατύπωση γνώμης από το Ευρωπαϊκό Κοινοβούλιο και το Ελεγκτικό Συνέδριο, η Επιτροπή υποβάλλει την πρότασή της ως εξής:

- Μετά την τρίτη αιτιολογική αναφορά, προστίθενται οι ακόλουθες δύο:

«το ψήφισμα του Ευρωπαϊκού Κοινοβουλίου της 27ης Οκτωβρίου 1993, με το οποίο εγκρίνει τη διοργανική συμφωνία σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού και ιδίως τις παραγράφους 10 και 11,

τη διοργανική συμφωνία της 29ης Οκτωβρίου 1993 (2) σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού, και ιδίως την παράγραφο 7.»

- Μετά την πρώτη αιτιολογική σκέψη προστίθενται οι ακόλουθες δύο:

«ότι το Ευρωπαϊκό Κοινοβούλιο και το Συμβούλιο συμφώνησαν, στο πλαίσιο της έγκρισης της διοργανικής συμφωνίας, ότι θα πρέπει να καταβάλλεται κάθε δυνατή προσπάθεια ώστε όλες οι πιστώσεις που προβλέπονται στις δημοσιονομικές προοπτικές να είναι δυνατόν να χρησιμοποιούνται για την κάλυψη των αναγκών χρηματοδότησης των δαπανών του προϋπολογισμού της Κοινότητας, καθώς και ότι ανέλαβαν προς τούτο τη δέσμευση να εξεύρουν την ενδεδειγμένη λύση ως προς τη διαχείριση των δημοσιονομικών υπολοίπων 7

ότι η παράγραφος 7 της εν λόγω διοργανικής συμφωνίας επιβεβαιώνει τη δέσμευση του Ευρωπαϊκού Κοινοβουλίου, του Συμβουλίου και της Επιτροπής, να ασκούν τις αρμοδιότητες που τους αντιστοιχούν τηρώντας τα διάφορα ετήσια ανώτατα όρια των δαπανών κατά τη διάρκεια τη διαδικασίας του εκάστοτε προϋπολογισμού, καθώς και κατά την εκτέλεση του προϋπολογισμού του οικείου οικονομικού έτους.»

(1) ΕΕ αριθ. C 89 της 16. 3. 1994, σ. 3.

(2) ΕΕ αριθ. C 331 της 7. 12. 1993, σ. 1.
Τροποποιημένη πρόταση απόφασης του Συμβουλίου για τη θέσπιση ειδικού προγράμματος όσον αφορά τους κανόνες διάδοσης των αποτελεσμάτων της έρευνας που προκύπτουν από τα ειδικά προγράμματα έρευνας, τεχνολογίας ανάπτυξης και επίδειξης της Ευρωπαϊκής Κοινότητας (94/C 175/09) (Κείμενο που παρουσιάζει ενδιαφέρον για τον ΕΟΧ) COM(94) 242 τελικό - 94/0013(SYN)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 7 Ιουνίου 1994)

Η πρόταση της απόφασης του Συμβουλίου για τους κανόνες διαδοσης των αποτελεσμάτων της έρευνας που προκύπτουν από τα ειδικά προγράμματα έρευνας, τεχνολογικής ανάπτυξης και επίδειξης της Ευρωπαϊκής Κοινότητας [COM(94) 12 τελικό - 94/0013(SYN)] (1) τροποποιείται ως εξής:

Άρθρο 3:

«Η παρούσα απόφαση απευθύνεται στα κράτη μέλη. Ισχύει για δράσεις στον τομέα της Ε& ΤΑ που εγκρίνονται από το Συμβούλιο, αφού τεθεί σε ισχύ το πολυετές πρόγραμμα - πλαίσιο 1994-1998 και παραμένει σε ισχύ μέχρις ότου αντικατασταθεί από άλλη απόφαση του Συμβουλίου βάσει του άρθρου 130Ι της συνθήκης. Η ετήσια έκθεση που υποβάλλει η Επιτροπή στο Ευρωπαϊκό Κοινοβούλιο και το Συμβούλιο, σύμφωνα με το πρόγραμμα-πλαίσιο, περιέχει πληροφορίες για την εφαρμογή της απόφασης αυτής.

Προ του πέρατος του προγράμματος-πλαισίου, η Επιτροπή επανεξετάζει την απόφαση αυτή.»

(1) ΕΕ αριθ. C 81 της 18. 3. 1994, σ. 15.
Τροποποιημένη πρόταση απόφασης του Συμβουλίου για τη θέσπιση ειδικού προγράμματος όσον αφορά τους κανόνες συμμετοχής επιχειρήσεων, κέντρων ερευνών και πανεπιστημίων στα ειδικά προγράμματα έρευνας, τεχνολογίας ανάπτυξης και επίδειξης της Ευρωπαϊκής Κοινότητας (94/C 175/07) (Κείμενο που παρουσιάζει ενδιαφέρον για τον ΕΟΧ) COM(94) 242 τελικό - 94/0012(SYN)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 7 Ιουνίου 1994)

Η πρόταση της απόφασης του Συμβουλίου για τους κανόνες συμμετοχής επιχειρήσεων, κέντρων ερευνών και πανεπιστημίων στα ειδικά προγράμματα έρευνας, τεχνολογικής ανάπτυξης και επίδειξης της Ευρωπαϊκής Κοινότητας [COM(94) 12 τελικό - 94/0012(SYN) (1) τροποποιείται ως εξής:

- Άρθρο 3 παράγραφος 1 πρώτο εδάφιο:

«Υπό μορφή γενικού κανόνα, προτάσεις για δραστηριότητες Ε& ΤΑ επιλέγονται βάσει προσκλήσεων υποβολής προτάσεων οι οποίες δημοσιεύονται στην Επίσημη Εφημερίδα των Ευρωπαϊκών Κοινοτήτων. Για την πρόσκληση υποβολής προτάσεων η, Επιτροπή συγκρατεί τα διοικητικά έξοδα σε περιορισμένα πλαίσια.»

- Άρθρο 6 παράγραφος 1 δεύτερο εδάφιο:

«Η συμμετοχή αυτή συνίσταται στην έγκαιρη αποπληρωμή τμήματος των δαπανών της δραστηριότητας. Η αποπληρωμή καθορίζεται από την Επιτροπή λαμβάνοντας ιδίως υπόψη αναλόγες δαπάνες που έχουν αποτελέσει το αντικείμενο διαπραγμάτευσης, κλίμακες ή τιμολόγια που καθορίζονται εκ των προτέρων, ποσά που συνδέονται με μετρούμενα αποτελέσματα ερευνών ή γενικά σταθερά ποσά για έργα μικρής κλίμακας.»

- Άρθρο 9:

«Η παρούσα απόφαση απευθύνεται στα κράτη μέλη. Ισχύει για δράσεις στον τομέα της Ε& ΤΑ που εγκρίνονται από το Συμβούλιο, αφού τεθεί σε ισχύ το πολυετές πρόγραμμα - πλαίσιο 1994-1998 και παραμένει σε ισχύ μέχρις ότου αντικατασταθεί από άλλη απόφαση του Συμβουλίου βάσει του άρθρου 130Ι της συνθήκης. Η ετήσια έκθεση που υποβάλλει η Επιτροπή στο Ευρωπαϊκό Κοινοβούλιο και το Συμβούλιο σύμφωνα με το πρόγραμμα-πλαίσιο, περιέχει πληροφορίες για την εφαρμογή της απόφασης αυτής.

Προ του πέρατος του προγράμματος-πλαισίου, η Επιτροπή επανεξετάξει την απόφαση αυτή.»

(1) ΕΕ αριθ. C 81 της 18. 3. 1994, σ. 9.
Τροποποιημένη πρόταση απόφασης του Συμβουλίου για τη θέσπιση ειδικού προγράμματος όσον αφορά τους κανόνες συμμετοχής επιχειρήσεων, κέντρων ερευνών και πανεπιστημίων στα ειδικά προγράμματα έρευνας, και κατάρτισης της Ευρωπαϊκής Κοινότητας Ατομικής Ενέργειας (94/C 175/08) (Κείμενο που παρουσιάζει ενδιαφέρον για τον ΕΟΧ) COM(94) 242 τελικό - 94/0025(CNS)

(Υποβλήθηκε από την Επιτροπή, σύμφωνα με το άρθρο 119 της συνθήκης ΕΚΑΕ, στις 7 Ιουνίου 1994)

Η πρόταση της απόφασης του Συμβουλίου για τους κανόνες συμμετοχής επιχειρήσεων, κέντρων ερευνών και πανεπιστημίων στα ειδικά προγράμματα έρευνας και κατάρτισης της Ευρωπαϊκής Κοινότητας Ατομικής Ενέργειας [COM(94)12 τελικό - 94/0025(CNS) (1) τροποποιείται ως εξής:

- Άρθρο 3 παράγραφος 1 πρώτο εδάφιο:

«Υπό μορφή γενικού κανόνα, προτάσεις για δραστηριότητες Ε & ΤΑ επιλέγονται βάσει προσκλήσεων υποβολής προτάσεων που δημοσιεύονται στην Επίσημη Εφημερίδα των Ευρωπαϊκών Κοινοτήτων. Για την πρόσκληση υποβολής προτάσεων η Επιτροπή συγκρατεί τα διοικητικά έξοδα σε περιορισμένα πλαίσια.»

- Άρθρο 6 παράγραφος 1 δεύτερο εδάφιο:

«Η συμμετοχή αυτή συνίσταται στην έγκαιρη αποπληρωμή τμήματος των δαπανών της δραστηριότητας. Η αποπληρωμή καθορίζεται από την Επιτροπή, λαμβάνοντας ιδίως υπόψη, αναλόγως, δαπάνες που έχουν αποτελέσει το αντικείμενο διαπραγμάτευσης, κλίμακες ή τιμολόγια που καθορίζονται εκ των προτέρων, ποσά που συνδέονται με μετρούμενα ερευνητικά αποτελέσματα ή συνολικά σταθερά ποσά για έργα μικρής κλίμακας.»

- Άρθρο 9:

«Η παρούσα απόφαση απευθύνεται στα κράτη μέλη. Ισχύει για δράσεις που εγκρίνονται από το Συμβούλιο, αφού τεθεί σε ισχύ το πολυετές πρόγραμμα - πλαίσιο 1994-1998 και παραμένει σε ισχύ μέχρις ότου αντικατασταθεί από άλλη απόφαση του Συμβουλίου ισοδύναμη προς την παρούσα απόφαση. Η ετήσια έκθεση που υποβάλλει η Επιτροπή στο Ευρωπαϊκό Κοινοβούλιο και το Συμβούλιο, σύμφωνα με το πρόγραμμα-πλαίσιο, περιέχει πληροφορίες για την εφαρμογή της απόφασης αυτής.

Προ του πέρατος του προγράμματος-πλαισίου, η Επιτροπή επανεξετάζει την απόφαση αυτή.»

(1) ΕΕ αριθ. C 81 της 18. 3. 1994, σ. 12.
Πρόταση κανονισμού (ΕΚΑΧ, ΕΚ, Ευρατόμ) του Συμβουλίου για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερη παράγραφος και του άρθρου 14 του πρωτοκόλλου περί των προνομίων και ασυλιών των Ευρωπαϊκών Κοινοτήτων (94/C 162/06) COM(94) 175 τελικό - 94/0125(CNS)

(Υποβλήθηκε από των Επιτροπή στις 20 Μαΐου 1994)

ΤΟ ΣΥΜΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 28 παράγραφος 1,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 16,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Ελεγκτικού Συνεδρίου,

τη γνώμη του Δικαστηρίου των Ευρωπαϊκών Κοινοτήτων,

Εκτιμώντας ότι είναι σκόπιμο να επεκταθεί στο Ευρωπαϊκό Ταμείο Επενδύσεων η εφαρμογή του κανονισμού (Ευρατόμ, ΕΚΑΧ, ΕΟΚ) αριθ. 549/69 (1) του Συμβουλίου περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται ορισμένες διατάξεις του πρωτοκόλλου περί των προνομίων και ασυλιών των Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 παράγραφος 2 και του άρθρου 14 του πρωτοκόλλου περί των προνομίων και ασυλιών των Κοινοτήτων, προκειμένου τα μέλη των οργάνων του Ευρωπαϊκού Ταμείου Επενδύσεων και το προσωπικό του Ταμείου να απολαύουν των ιδίων προνομίων, ασυλιών και διευκολύνσεων, λαμβανομένων υπόψη των καθηκόντων, των ευθυνών και της ειδικής κατάστασής τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (Ευρατόμ, ΕΚΑΧ, ΕΟΚ) αριθ. 649/69 παρεμβάλλεται το ακόλουθο άρθρο:

«Άρθρο 4β

Τα προνόμια και οι ασυλίες που προβλέπονται στο άρθρο 12, στο άρθρο 13 παράγραφος 2 και στο άρθρο 14 του πρωτοκόλλου εφαρμόζονται υπό τους ίδιους όρους και με τους ίδιους περιορισμούς που προβλέπονται στα άρθρα 1, 2 και 3 του παρόντος κανονισμού:

- στα μέλη των οργάνων του Ευρωπαϊκού Ταμείου Επενδύσεων κατά την άσκηση των καθηκόντων τους καθ' εαυτών,

- στο προσωπικό του Ευρωπαϊκού Ταμείου Επενδύσεων,

- στους δικαιούχους συντάξεων αναπηρίας, αρχαιότητας, ή επιζώντων που καταβάλλονται από το Ευρωπαϊκό Ταμείο Επενδύσεων.»

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαίκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 74 της 27. 3. 1969, σ. 1. Κανονισμός όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΚ) αριθ. 3607/93 της 13. 11. 1993 (ΕΕ αριθ. L 332 της 31. 12. 1993, σ. 11).
Πρόταση κανονισμού (ΕΚΑΧ, ΕΚ, Ευρατόμ) του Συμβουλίου για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (94/C 162/05) COM(94) 175 τελικό - 94/0124(CNS)

(Υποβλήθηκε από την Επιτροπή στις 20 Μαΐου 1994)

ΤΟ ΣΥΜΒΟΥΛΙΟ ΤΗ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 28 παράγραφος 1,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι είναι σκόπιμο να επεκταθεί η εφαρμογή του φόρου που έχει θεσπισθεί υπέρ των Ευρωπαϊκών Κοινοτήτων, με τους όρους και τη διαδικασία που προβλέπονται στον κανονισμό (ΕΟΚ, Ευρατόμ, ΕΚΑΧ) του Συμβουλίου αριθ. 260/68 (1), στις αποδοχές, τους μισθούς και τις λοιπές αμοιβές των μελών των οργάνων του Ευρωπαϊκού Ταμείου Επενδύσεων κατά την άσκηση των καθηκόντων τους καθ' εαυτών, καθώς και του προσωπικού του Ταμείου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΟΚ, Ευρατόμ, ΕΚΑΧ) αριθ. 260/68 παρεμβάλλεται το ακόλουθο άρθρο:

«Άρθρο 12β

Ο παρών κανονισμός εφαρμόζεται στα μέλη των οργάνων του Ευρωπαϊκού Ταμείου Επενδύσεων κατά την άσκηση των καθηκόντων τους καθ' εαυτών, στα μέλη του προσωπικού του και στους δικαιούχους των συντάξεων οι οποίες καταβάλλονται από το Ταμείο και περιλαμβάνονται στις κατηγορίες που προσδιορίζονται από το Συμβούλιο, κατ' εφαρμογή του άρθρου 16 παράγραφος 1 του πρωτοκόλλου περί των προνομίων και ασυλιών, όσον αφορά τις αποδοχές, τους μισθούς και τις λοιπές αμοιβές καθώς και τις συντάξεις αναπηρίας, αρχαιότητας και επιζώντων που καταβάλλονται από το Ταμείο.»

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσιευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 56 της 4. 3. 1968, σ. 8. Κανονισμός όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΚ) αριθ. 3606/93 της 22. 11. 1993 (ΕΕ αριθ. L 332 της 31. 12. 1993, σ. 10).
Πρόταση κανονισμού (ΕΚ) του Συμβουλίου για τον καθορισμό στον τομέα του λυκίσκου, του ύψους της ενίσχυσης που χορηγείται στους παραγωγούς για τη συγκομιδή 1993 (94/C 171/04) (Κείμενο που παρουσιάζει ενδιαφέρον για τον ΕΟΧ) COM(94) 201 τελικό - 94/0127(CNS)

(Υποβλήθηκε από την Επιτροπή στις 27 Μαΐου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίκου (1), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (2), και ιδίως το άρθρο 12 παράγραφος 7,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα χορήγησης ενίσχυσης στους παραγωγούς λυκίσκου για να μπορούν να εξασφαλίζουν ικανοποιητικό εισόδημα 7 ότι το ποσό της ενίσχυσης αυτής καθορίζεται ανά εκτάριο και διαφέρει ανάλογα με τις ομάδες ποικιλιών, λαμβανομένου υπόψη του μέσου εισοδήματος που πραγματοποιήθηκε κατά τις προηγούμενες συγκομιδές, της κατάστασης της αγοράς και της εξέλιξης των δαπανών 7

ότι το άρθρο 12α του ίδιου κανονισμού προβλέπει ότι είναι επίσης δυνατόν να χορηγηθεί ενίσχυση τους παραγωγούς για περιοχές στις οποίες καλλιεργούνται πειραματικά είδη για να διευκολυνθεί η ανάπτυξη νέων ποικιλιών 7

ότι, από την εξέταση των αποτελεσμάτων της συγκομιδής του 1993, προκύπτει ότι είναι αναγκαίο να καθοριστεί ενίσχυση για τις ομάδες ποικιλιών λυκίσκου που καλλιεργούνται στην Κοινότητα 7 ότι θα χορηγείται επίσης ενίσχυση στους παραγωγούς για τις περιοχές στις οποίες καλλιεργούνται πειραματικά είδη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Χορηγείται ενίσχυση στους παραγωγούς λυκίσκου της Κοινότητας για τις ομάδες ποικιλιών που απαριθμούνται στο παράρτημα καθώς και για τα πειραματικά είδη, για τη συγκομιδή 1993.

2. Το ποσόν της ενίσχυσης για κάθε ομάδα ποικιλιών καθορίζεται το παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 175 της 4. 8. 1971, σ. 1.

(2) ΕΕ αριθ. L 313 της 26. 10. 1992, σ. 1.

ΠΑΡΑΡΤΗΜΑ

Ενίσχυση που χορηγείται στους παραγωγούς λυκίσκου για τη συγκομιδή του 1993

>ΘΕΣΗ ΠΗΝΑΚΑ>
Πρόταση κανονισμού (ΕΚ) του Συμβουλίου για τον καθορισμό της τιμής βάσεως και της τιμής αγοράς για τα κουνουπίδια για την περίοδο από 1ης έως 31 Μαΐου 1994 (94/C 139/08) COM(94) 169 τελικό - 94/0122(CNS)

(Υποβλήθηκε από την Επιτροπή στις 26 Απριλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 16 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει να καθορισθεί για κάθε προϊόν που αναγράφεται στο παράρτημα ΙΙ του εν λόγω κανονισμού και για κάθε περίοδο εμπορίας μία τιμή βάσεως και μία τιμή αγοράς 7 ότι η εμπορία των εν λόγω προϊόντων που συγκομίζονται κατά τη διάρκεια μιας καθορισμένης περιόδου παραγωγής κλιμακώνεται, όσον αφορά τα κουνουπίδια, από το Μάιο έως τον Απρίλιο του επομένου έτους 7

ότι, για να εξασφαλισθεί η συνέχιση της εφαρμογής των τιμών για τα κουνουπίδια, πρέπει να καθορισθεί η τιμή βάσεως και η τιμή αγοράς για το προϊόν αυτό για την περίοδο από την 1η έως 31 Μαΐου 1994,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από την 1η έως 31 Μαΐου 1994, η τιμή βάσεως και η τιμή αγοράς για τα κουνουπίδια, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής:

- τιμή βάσεως: 30,57,

- τιμή αγοράς: 13,30.

2. Οι τιμές που αναφέρονται στην παράγραφο 1 αναφέρονται σε κουνουπίδια με φύλλα κομμένα σε στεφάνι της ποιοτικής κατηγορίας Ι, συσκευασμένα.

3. Οι τιμές που αναφέρονται στην παράγραφο 1 δεν περιλαμβάνουν την επίπτωση του κόστους συσκευασίας του προϊόντος.

Άρθρο 2

Ο παρών κανονισμός αρχίζει να ισχύει την 1η Μαΐου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 338 της 31. 12. 1993, σ. 26.
Τροποποιημένη πρόταση κανονισμού (ΕΚ) του Συμβουλίου για τη θέσπιση κοινοτικού καθεστώτος αδειών αλιείας (1) (94/C 152/03) (Κείμενο που παρουσιάζει ενδιαφέρον για τον ΕΟΧ) COM(94) 146 τελικό

(Υποβλήθηκε από την Επιτροπή, σύμφωνα με το άρθρο 189 Α παράγραφος 2 της συνθήκης ΕΚ, στις 27 Απριλίου 1994)

Το κείμενο της πρότασης τροποποιείται ως εξής:

- Ενδέκατη αιτιολογική σκέψη:

ότι η δυνατότητα που προβλέπεται στον κανονισμό (ΕΟΚ) αριθ. 2847/93 για αναστολή της ισχύος ή αφαίρεσης άδειας αλιείας μπορεί να συμβάλλει στη βελτίωση της νομοθεσίας για την εκμετάλλευση και ότι για το σκοπό αυτό πρέπει να προβλεφθεί ότι οι αρμόδιες αρχές του κράτους μέλους του οποίου τη σημαία φέρει το εν λόγω σκάφος μπορούν να αναστείλουν την ισχύ ή να αφαιρέσουν άδεια αλιείας είτε μέσω διοικητικής αποφάσεως είτε μετά από διαδικασίες του ποινικού δικαίου.

- Άρθρο 8 παράγραφος 5 πρώτο εδάφιο:

5. Σε συνέχεια κονοποίησης στην Επιτροπή από την τρίτη χώρα που αναφέρεται στην παράγραφο 1, η οποία αφορά αναστολή ή αφαίρεση της ειδικής άδειας αλιείας, από την συγκεκριμένη τρίτη χώρα, ενός σκάφους που φέρει τη σημαία κράτους μέλους, η Επιτροπή οφείλει να πραγματοποιήσει τους απαραίτητους ελέγχους και, εφόσον παρίσταται ανάγκη, να υποβάλει στο κράτος μέλος σημαίας το όνομα και τα χαρακτηριστικά του σκάφους.

(1) ΕΕ αριθ. C 310 της 16. 11. 1993, σ. 13.